**Zdôvodnenie aktualizácie Kritérií pre výber projektov – úprava a doplnenie kritérií**

**Návrh Kritérií pre výber projektov - Hodnotiace a výberové kritériá pre hodnotenie žiadostí o NFP v rámci Programu Slovensko 2021 – 2027 pre špecifický cieľ:**

**RSO2.5 Podpora prístupu k vode a udržateľného vodného hospodárstva (KF, EFRR)**

**Opatrenie 2.5.1 Výstavba stokovej siete a čistiarní odpadových vôd v aglomeráciách nad 2000 EO v zmysle záväzkov SR voči EÚ, verzia 2 – úprava a doplnenie**

**Opatrenie 2.5.4 Výstavba verejných vodovodov v obciach nad 2000 obyvateľov a v obciach do 2000 obyvateľov mimo dobiehajúcich regiónov za podmienky súbežnej výstavy alebo existencie infraštruktúry na nakladanie s odpadovými vodami, konkrétne aktivita Výstavba verejných vodovodov v obciach nad 2000 obyvateľov za podmienky súbežnej výstavby alebo existencie infraštruktúry na nakladanie s komunálnymi odpadovými vodami, verzia 2 – úprava a doplnenie**

Hodnotiace kritéria (verzia 1) boli prerokované na 2. zasadnutí komisie pre PO2 dňa 07. 07. 2023 a schválené na 4. zasadnutí Monitorovacieho výboru pre Program Slovensko dňa 28. 07. 2023.

K navrhovanej aktualizácii hodnotiacich kritérií dochádza nasledovne:

**Úprava hodnotiacich kritérií v časti:**

* **Opatrenie 2.5.1 Výstavba stokovej siete a čistiarní odpadových vôd v aglomeráciách nad 2000 EO v zmysle záväzkov SR voči EÚ**

Uznesenie vlády SR č. 40 z 23. 01. 2024 ukladá ministrovi životného prostredia SR v termíne do 31. 12. 2024 *„pri realizácii programového vyhlásenia vlády v oblasti programu rozvoja verejných vodovodov a verejných kanalizácií zapracovať do hodnotiacich kritérií pre určenie poradia výberu uchádzačov aj zasiahnutie obcí a miest zemetrasením“* (ďalej aj „Uznesenie vlády č. 40 zo dňa 23. 01. 2024“)*.*

V nadväznosti na uvedené Sekcia vôd Ministerstva životného prostredia SR identifikovala 6 aglomerácií nad 2000 EO, ktorých obce boli zasiahnuté zemetrasením a následné bolo možné pristúpiť k**úprave Výberového kritéria**.

V rámci Výberového kritéria tvoria samostatnú 5. skupinu žiadosti o NFP, ktoré obsahujú aktivitu samostatnej výstavby verejného vodovodu. 5. skupina sa následne bude deliť na podskupiny: 5.1 – aglomerácie nad 2000 EO, ktorých obce boli zasiahnuté zemetrasením a 5.2 – ostatné aglomerácie obsahujúce aktivitu samostatnej výstavby verejného vodovodu.

* **Opatrenie 2.5.4 Výstavba verejných vodovodov v obciach nad 2000 obyvateľov a v obciach do 2000 obyvateľov mimo dobiehajúcich regiónov za podmienky súbežnej výstavy alebo existencie infraštruktúry na nakladanie s odpadovými vodami, konkrétne aktivita Výstavba verejných vodovodov v obciach nad 2000 obyvateľov za podmienky súbežnej výstavby alebo existencie infraštruktúry na nakladanie s komunálnymi odpadovými vodami**

V nadväznosti na Uznesenie vlády č. 40 zo dňa 23. 01. 2024 a vyššie uvedenú identifikáciu 6 aglomerácií nad 2000 EO, ktorých obce boli zasiahnuté zemetrasením, bolo možné pristúpiť **k úprave Výberového kritéria.**

Žiadosti o NFP predložené v rámci opatrenia 2.5.4 sú zaradené do 5. skupiny a následne budú rozdelené do podskupín 5.1 a 5.2 žiadostí o NFP v zmysle výberových kritérií pre opatrenie 2.5.1.

Schválením takto definovaných hodnotiacich kritérií pre časť II. Výberové kritériá bude zabezpečené plnenie úlohy D.19 Uznesenia vlády SR č. 40 z 23. 01. 2024*.*